Μαρία Ναυπλιώτου

Η Μαρία Ναυπλιώτου (Αθήνα, 19 Ιουνίου 1969) είναι Ελληνίδα ηθοποιός κυρίως του θεάτρου, αλλά με συμμετοχές τόσο στη τηλεόραση όσο και τον κινηματογράφο.

 Βιογραφία
Είναι απόφοιτη της Επαγγελματικής Σχολής Χορού της Ραλλούς Μάνου. Με την ολοκλήρωση των σπουδών ξεκίνησε την επαγγελματική της καριέρα ως χορεύτρια συνεργαζόμενη με το Ελληνικό Χορόδραμα της Ραλλούς Μάνου (1987-1992) και με το μοντέρνο χορευτικό συγκρότημα Ανδρομέδα (1990-1992). Από το 1992 έως το 1996 συμμετείχε  στο χοροθέατρο Ροές της Σοφίας Σπυράτου.

 Καριέρα 
Το 1993 πρωταγωνίστησε στην ταινία μικρού μήκους της Μαρίας Ντούζα Από δω και πέρα κι αυτό αποτέλεσε την αφορμή για να στραφεί στην υποκριτική τέχνη. Από το 1996 μέχρι και το 1998 φοίτησε  στη δραματική σχολή του Γιώργου Κιμούλη στο Σύγχρονο Θέατρο Αθήνας. Το 1996 εμφανίστηκε για πρώτη φορά  στην τηλεόραση συμμετέχοντας στην τηλεταινία του Αλέξανδρου Παπαηλιού Η Νιόβη χόρευε τη ζωή της.

Την περίοδο 1998-1999 πρωταγωνίστησε στην τηλεοπτική σειρά Η αίθουσα του θρόνου που βασιζόταν στο ομώνυμο βιβλίο του Τάσου Αθανασιάδη. Toν χειμώνα του ίδιου έτους  πρωτοεμφανίστηκε στο θέατρο στον ρόλο της Κάθρην Χόλλυ στην παράσταση του έργου Ξαφνικά πέρσι το καλοκαίρι του Τένεσι Ουίλιαμς  που σκηνοθέτησε  για τη Νέα Σκηνή του Εθνικού Θεάτρου ο Κοραής Δαμάτης. Το καλοκαίρι του 1999 εμφανίστηκε για πρώτη φορά σε παράσταση αρχαίου δράματος ερμηνεύοντας την Αντιγόνη στις Φοίνισσες του Ευριπίδη που παρουσίασε στην Επίδαυρο και σε άλλα αρχαία θέατρα το Κ.Θ.Β.Ε. σε σκηνοθεσία του Νίκου Χουρμουζιάδη.

Από τότε συμμετέχει σε παραστάσεις που παρουσιάζονται στις δύο κρατικές σκηνές, το Εθνικό Θέατρο και το Κ.Θ.Β.Ε. στο Φεστιβάλ Αθηνών-Επιδαύρου, στη Στέγη Γραμμάτων και Τεχνών, στο Μέγαρο Μουσικής Αθηνών καθώς και σε ιδιωτικά θέατρα, όπως το θέατρο Ακροπόλ, το θέατρο Κάππα και το θέατρο Βρετάνια, ερμηνεύοντας σημαντικούς ρόλους του ελληνικού και διεθνούς ρεπερτορίου σε σκηνοθεσίες των: Στάθη Λιβαθινού - με τον οποίο συνεργάστηκε επί σειρά ετών στην Πειραματική Σκηνή του Εθνικού, αλλά και εκτός αυτής - Κ. Ρήγου, Μ. Μαρμαρινού, Γ. Κακλέα, Γ. Μιχαηλίδη, Ν. Κοντούρη, Σ. Ουνκόφσκι, Ν. Μιλιβόγεβιτς, Γ. Κόκκου, Ε. Γαβριηλίδη, Κ. Δαμάτη, Ε. Στούμπε, Θ. Γλυνάτση, Φρανκ Κάστορφ, Λ. Λαγκάρντ, Π. Ζούλια, Β. Νικολαΐδη, Ο. Παπασπηλιόπουλο, Μ. Κάλμπαρη, Λ. Κονιόρδου, Σ. Σπυράτου, Γ. Κοντραφούρη και Ν. Χουρμουζιάδη. Το 2010 συνεργάστηκε με τον Goran Bregović στην παρουσίαση του έργου Ημερολόγια μιας Θλιμμένης βασίλισσας στο Ηρώδειο και στο Μέγαρο Μουσικής Θεσσαλονίκης.

Την περίοδο 2012-2013 πρωταγωνίστησε  στην Οδύσσεια του Ρόμπερτ Ουίλσον (Robert Wilson) που βασιζόταν στο έπος του Ομήρου, μια συμπαραγωγή του Εθνικού Θεάτρου και του Piccolo Teatro di Milano που παρουσιάστηκε στην Ελλάδα και την Ιταλία.

Από το φθινόπωρο του 2012 συμμετέχει ως "frontwoman" στο ροκ συγκρότημα Tricky Pony.

 Βραβεύσεις 
Έχει βραβευτεί  με το Κρατικό Βραβείο Κινηματογράφου Β΄ Γυναικείου Ρόλου για την ερμηνεία της στην ταινία Η ψυχή στο στόμα του Γιάννη Οικονομίδη και με το Βραβείο Καλύτερης Ηθοποιού στο 22ο Διεθνές Φεστιβάλ Αλεξάνδρειας για την ερμηνεία της στην ταινία Η χορωδία του Χαρίτωνα του Γρηγόρη Καραντινάκη. Για τις ερμηνείες της στις παραστάσεις  Τέταρτη αδερφή (σκην.: Σ. Ουνκόφσκι), Bossa Nova  (σκην.: Κωνσταντίνος Ρήγος) και Master class (σκην.: Οδυσσέας Παπασπηλιόπουλος) έχει βραβευτεί με τα θεατρικά Βραβεία Κοινού από το περιοδικό Αθηνόραμα.

 Ολυμπιακοί Αγώνες 
Η Μαρία Ναυπλιώτου ανέλαβε το ρόλο της πρωθιέρειας στην τελετή αφής της Ολυμπιακής Φλόγας για τους Ολυμπιακούς Αγώνες του Πεκίνου (24 Μαρτίου 2008) και για τους χειμερινούς Ολυμπιακούς Αγώνες του Βανκούβερ (22 Οκτωβρίου 2009).

 Φιλμογραφία 
ΈτοςΤίτλοςΣκηνοθεσίαΡόλοςΣημειώσεις1986 Τρελά αγόρια θεότρελα κορίτσιαΜιχάλης Παπανικολάουχορεύτρια βιντεοταινία 1993Από δω και πέραΜαρία ΝτούζαΔάφνη2005Η ψυχή στο στόμα Γιάννης ΟικονομίδηςΠόπηκρατικό βραβείο Β' γυναικείου ρόλουΗ χορωδία του Χαρίτωνα Γρηγόρης ΚαραντινάκηςΕλένη Βαλαβάνηβραβείο καλύτερης ηθοποιού στο 22ο Διεθνές Φεστιβάλ Αλεξάνδρειας2006Πεθαίνοντας στην Αθήνα Νίκος ΠαναγιωτόπουλοςΆννα2015Τετάρτη 04:45 Αλέξης ΑλεξίουΣοφία2016Τέλειοι ξένοι Θοδωρής ΑθερίδηςΜάρθαμεταφορά στα ελληνικά της ιταλικής ταινίας Perfetti Sconosciuti2018Μια ολονυχτία για τον ΣαίξπηρΗλίας ΓιαννακάκηςΜαρία Ναυπλιώτου2019DauΊλια ΚραζνόφσκιΜαρία2020DAU. Tri dnya
 Σημειώσεις 
 Η κυρία από την θάλασσα, trailer της παράστασης:https://www.youtube.com/watch?v=hbe5BsuvIVY
 Ημερολόγια μιας θλιμμένης βασίλισσας, video από την παράσταση:https://www.youtube.com/watch?v=K2AHdtANK88
Ο θάνατος του Δαντόν, video από την παράσταση:https://www.youtube.com/watch?v=cqgjA5OKjtM
Οδύσσεια, Βραβείο Καλύτερης Παράστασης από το εξωτερικό που παίχτηκε στην Ιταλία - 36η Απονομή των Βραβείων UBU από την Ένωση UBU για τον Franco Quadri
 Άννα Καρένινα, trailer της παράστασης: https://www.youtube.com/watch?v=zy6jKRz7nuU

Παραπομπές

 Εξωτερικοί σύνδεσμοι 
 Αρχείο του Εθνικού Θεάτρου
 Αρχείο του Κ.Θ.Β.Ε
  ΜΑΡΙΑ ΝΑΥΠΛΙΩΤΟΥ-MARIA NAFPLIOTOY-Facebook
 ABC News
 IMDB - Maria Nafpliotou
 LIFO 4/7/2012 - Συνέντευξη
  Συνέντευξη στην Εφημερίδα του Φεστιβάλ Αθηνών-Επιδαύρου
 «Πολλές είναι οι Καρένινες στη ζωή μας»,Συνέντευξη στο περιοδικό "Αθηνόραμα",3/3/2016
 Ναυπλιώτου: «Η Καρένινα είναι μια επαναστάτρια»

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης